අයහපත් කාළගුණයෙන් ආපදාවට ලක්වූ දිස්ත්‍රික්ක 7කට පනවා තිබූ නාය යාම් අනතුරු ඇගවීම අද පස්වරු දෙක දක්වා වලංගු බවයි ගොඩනැගිලි පර්යේෂණ සංවිධානය නිවේදනය කළේ.මේ අතර, ජල මට්ටම් ඉහළ අගයක තිබූ නිල්වලා සහ ගිං යන ගංඟාවල ජල මට්ටම් පහළ යමින් තිබෙන බව වාරිමාර්ග දෙපාර්තමේන්තුව පවසනවා.මේ අතර, ගං වතුර ආපදා තත්ත්වය හේතුවෙන් විපතට පත්වූවන් වෙත ලබාදීම සඳහා චීනයෙන් සහනාධාර රැගත් ගුවන් යානයක් අද පස්වරුවේ දිවයිනට පැමිණෙන බව ආපදා කළමනාකරණ අමාත්‍යාංශය ප්‍රකාශ කළා.රත්නපුර, කෑගල්ල, ගාල්ල, කළුතර, මාතර, හම්බන්තොට සහ නුවරඑළිය යන දිස්ත්‍රික්ක වලට වර්ෂාපතනය අඛන්ඩව පැවතුනහොත් නායයෑමේ සහ කණ්ඩි කඩා වැටීමේ අවදානම පිළිබද අවධානයෙන් සිටිය යුතු බවයි ගොඩනැගිලි පර්යේෂණ සංවිධානය නිකුත් කර තිබූ නිවේදනයේ  වැඩිදුරටත් සදහන් වුණේ.මේ අතර, ආපදා තත්ත්වය හේතුවෙන් වසා දැමුණු බස්නාහිර, දකුණු සහ සබරගමුව පළාත්වල පාසල් ලබන 5 වන සඳුදා යළි විවෘත කරන බව අධ්‍යාපන අමාත්‍යාංශය ඊයේ සඳහන් කළා.